जनसमस्याओं के समाधान के लिए सक्रिय हों कार्यकर्ता : राणा
राष्ट्रीयजनता दल के जिलास्तरीय कार्यकर्ता सम्मेलन का आयोजन अपर्णा पैलेस में रविवार को हुआ। इस मौके पर मुख्य अतिथि प्रदेश अध्यक्ष गौतम सागर राणा ने कहा कि किसी भी राजनीतिक दल में कार्यकर्ताओं की भूमिका महत्वपूर्ण होती है।
कार्यकर्ता सक्रिय और सजग हों तथा पार्टी के नीति सिद्धांतों को जन-जन तक पहुंचाएं। उन्होंने कहा कि राज्य की जनता वर्तमान में कई समस्याओं से त्रस्त है और वह समाधान चाहती है। ऐसे में राजद को अपना दायित्व निभाना होगा। कार्यकर्ता गांव-गांव जाकर वहां की समस्याओं के समाधान का प्रयास करें।
उन्होंने कहा कि आगामी विधानसभा चुनाव में राजद सिमडेगा और कोलेबिरा दोनों विधानसभा क्षेत्रों में अपना उम्मीदवार खड़ा करेगा। चंद्रशेखर भगत ने पार्टी के नीति और सिद्धांतों पर चर्चा करते हुए कार्यकर्ताओं से कहा कि वे एकजुटता बनाए रखें। संगठन में ही शक्ति होती है। इस मौके पर जिलाध्यक्ष दिनेश प्रसाद बारला, प्रकाश दास गोस्वामी, रामकुमार कोईराला, अर्जुन सिंह, हेमंत दास, शिवकुमार सिंह, कैलाश, चंद्रभान प्रधान मोनू बड़ाईक आदि मौजूद थे।
hin_Deva awa_Deva hin_Deva hin_Deva